**Ministru kabineta noteikumu projekta „Grozījumi Ministru kabineta 2010.gada 17.augusta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sadarbībā ar Izglītības kvalitātes valsts dienestu (turpmāk – kvalitātes dienests) ir sagatavojusi Ministru kabineta noteikumu projektu „Grozījumi Ministru kabineta 2010.gada 17.augusta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība”” (turpmāk – noteikumu projekts):1) saskaņā ar Izglītības likuma 14.panta 30.punktā noteikto deleģējumu, kas paredz Ministru kabinetam noteikt Valsts izglītības informācijas sistēmas (turpmāk – VIIS) saturu un uzturēšanas un aktualizācijas kārtību;2) pamatojoties uz Ministru kabineta 2014.gada 3.novembra rīkojuma Nr.640 „Par koncepciju „Latvijas augstākās izglītības ārējās kvalitātes nodrošināšanas sistēmas pilnveide” 1.punktā noteikto, ar ko atbalstīts koncepcijā „Latvijas augstākās izglītības ārējās kvalitātes nodrošināšanas sistēmas pilnveide” ietvertais risinājums – akreditācijas un licencēšanas organizēšanas funkciju nodot nodibinājumam „Akadēmiskās informācijas centrs” (turpmāk – Centrs), un pamatojoties uz 2014.gada 17.decembra grozījumiem Augstskolu likumā, kas stājās spēkā 2015.gada 1.jūlijā;3) pamatojoties uz Augstskolu likuma 87.pantā noteikto, kas nosaka kārtību, kādā tiek ievadītas un atjaunotas ziņas Akadēmiskā personāla reģistrā, kas ir VIIS sastāvdaļa.Vienlaikus noteikumu projektā ir precizēta norāde uz noteikumu izdošanas tiesisko pamatu (ar šādu normu: Izglītības likuma 14.panta 27.punkts) atbilstoši Ministru prezidenta 2015.gada 21.septembra rezolūcijai Nr.12/ SAN-1421, 2015-JUR-111. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Saistībā ar Izglītības likumā noteikto institūciju reģistru (turpmāk – Institūciju reģistrs) un Bērnu uzraudzības pakalpojumu sniedzēju reģistru (turpmāk – BUPS reģistrs): grozīts Ministru kabineta 2010.gada 17.augusta noteikumu Nr.788 „Valsts izglītības informācijas sistēmas saturs, uzturēšanas un aktualizācijas kārtība” (turpmāk – noteikumi Nr.788) 3., 5., 11., 26. un 29.punkts, noteikumi Nr.788 papildināti ar 15.5. un 15.6. apakšpunktu. Noteikumi Nr.788 šobrīd neparedz iekļaut VIIS informāciju par Izglītības likuma 36.panta pirmajā daļā minētajām institūcijām (biedrībām, nodibinājumiem, amatu meistaru darbnīcām, studijām vai Nacionālo bruņoto spēku vienībām), kuras īsteno pieaugušo izglītības programmas (turpmāk – institūcijas), un bērnu uzraudzības pakalpojuma sniedzējiem.Ievērojot, ka institūcijas saskaņā ar Izglītības likuma 36.panta pirmajā daļā noteikto ir tiesīgas īstenot pieaugušo izglītības programmas, un saskaņā ar Izglītības likuma 14.panta 8.puntktā noteikto institūcijas ir reģistrējamas tāpat kā izglītības iestādes, tad institūcijas būtu iekļaujamas VIIS, un Institūciju reģistrs būtu jāparedz kā VIIS sastāvdaļa. Arī Ministru kabineta 2013.gada 16.jūlija noteikumu Nr.404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” (turpmāk – noteikumi Nr.404) 16.punkts noteic, ka BUPS reģistrs ir VIIS sastāvdaļa (ar 2015.gada 1.janvāri). Līdz ar to noteikumu projekts ir izstrādāts, paredzot, ka VIIS iekļauj informāciju par institūcijām un bērnu uzraudzības pakalpojuma sniedzējiem.Ņemot vērā, ka regulējumu par Institūciju reģistru un BUPS reģistru, t.sk. par iekļaujamo informāciju un tās aktualizāciju nosaka speciālie normatīvie akti (noteikumi Nr.404 un Ministru kabineta 2015.gada 14.jūlija noteikumi Nr.397 „Izglītības iestāžu un citu Izglītības likumā noteikto institūciju reģistrācijas kārtība”), tad noteikumu projekts paredz, ka par institūcijām un bērnu uzraudzības pakalpojumu sniedzējiem VIIS iekļauj informāciju atbilstoši normatīvajiem aktiem par Institūciju reģistru un BUPS reģistru, informācijas ievadi un aktualizāciju veic saskaņā ar normatīvajiem aktiem.2) Par studiju programmu akreditācijas un licencēšanas datu ievadīšanu VIIS: grozīts noteikumu Nr.788 7.4.1apakšpunkts un 29.punkts, noteikumi Nr.788 papildināti ar 14.1punktu, svītrots 14.1. un 14.2.apakšpunkts.Saskaņā ar 2014. gada 17.decembra grozījumiem Augstskolu likumā, kas stājās spēkā 2015.gada 1.jūlijā, Centrs ar 2015.gada 1.jūliju pārņēma no ministrijas augstskolu, koledžu un studiju virzienu akreditācijas un studiju programmu licencēšanas organizēšanas funkciju.Šobrīd noteikumu Nr.788 14.1 un 14.2.apakšpunkts noteic, ka ministrija VIIS ievada un aktualizē informāciju par augstākās akadēmiskās un profesionālās augstākās izglītības studiju programmām un augstākās izglītības iestāžu akreditāciju.Līdz ar to noteikumu projekts paredz, ka VIIS informāciju par augstākās izglītības studiju programmām un informāciju par augstākās izglītības iestāžu akreditāciju turpmāk ievadīs un aktualizēs Centrs. Papildus ar 7.4.1 punkta grozījumu tiek izslēgta prasība ievadīt VIIS informāciju par izglītības programmas īstenošanas plānu augstākās izglītības studiju programmām, jo šī informācija netiek izmantota VIIS darbības mērķim.Vienlaikus ir svarīgi grozījumos ietvert arī regulējumu, kas noteic, ka informāciju par izglītības programmu īstenošanas plāniem ievada un arī aktualizē izglītības programmas īstenotāji, jo ne par visām izmaiņām izglītības programmu īstenošanas plānā ir jāinformē kvalitātes dienests. Izglītības programmas īstenošanas plānus faktiski ievada izglītības iestādes, atspoguļojot savu darbību. Šobrīd no noteikumiem Nr.788 tas neizriet. Tāpēc noteikumu projekts paredz noteikumu Nr.788 17.punktā iekļaut regulējumu, kas paredz izglītības iestādēm (vispārējās izglītības iestādes (tai skaitā pirmsskolas izglītības iestādes), profesionālās izglītības iestādes, interešu izglītības iestādes, profesionālās ievirzes izglītības iestādes) ievadīt un aktualizēt informāciju par izglītības programmu īstenošanas plāniem. Līdz attiecīgas sistēmas funkcionalitātes nodrošināšanai izglītības programmu īstenošanas plānus neievada profesionālās ievirzes mūzikas un mākslas izglītības programmām un profesionālās vidējās izglītības programmām izglītības tematiskajā jomā „Mākslas””.3) Par Akadēmiskā personāla reģistru: svītrots noteikumu Nr.788 15.3.apakšpunkts un grozīts noteikumu Nr.788 26.punkts. Noteikumu Nr.788 15.3.apakšpunkts ir pretrunā ar Augstskolu likuma 87.panta ceturtajā daļā noteikto aktuālo datu ievadīšanas kārtību. Saskaņā ar noteikumu Nr.788 15.3.apakšpunktā noteikto ziņas par akadēmisko personālu VIIS ievada un aktualizē kvalitātes dienests, kas tika noteikts laikā, kad augstskolas un koledžas rakstiski iesniedza ziņas par akadēmisko personālu kvalitātes dienestam, un kvalitātes dienests elektroniski ievadīja datus VIIS. Šobrīd saskaņā ar Augstskolu likuma 87.panta ceturtajā daļā noteikto augstskolas un koledžas pašas elektroniski ievada datus VIIS. Ņemot vērā, ka Augstskolu likuma 87.pantā ir noteikta aktuālā kārtība, kādā notiek informācijas ievade un aktualizēšana par akadēmisko personālu, tiek novērsta noteikumu Nr.788 neatbilstība Augstskolas likumā noteiktajai aktuālajai kārtībai.4) Ievērojot Izglītības likuma 50.panta 1.punktā, Bērnu tiesību aizsardzības likuma 72.panta piektajā un sestajā daļā, kā arī Ministru kabineta 2013.gada 16.jūlija noteikumu Nr.404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” 18.punktā noteikto, noteikumu projekts papildināts, precizējot to personu loku, par kurām veicama pārbaude Sodu reģistrā, proti, nodarbinātās personas izglītības iestādē, t.sk. tehniskais personāls, un personas institūcijā, kas piedalās izglītības programmas īstenošanā, kā arī privātprakses pedagogi un bērnu uzraudzības pakalpojuma sniedzēji.4) Noteikumu projektā atbilstoši Valsts informācijas sistēmu likuma grozījumiem (minētā likuma 5.panta pirmās daļas 3.punkts) ir iekļautas VIIS pārziņa (ministrijas) funkcijas un uzdevumi, kas ir saistīti ar VIIS pārziņa rīcību tam noteikto funkciju ietvaros izglītības jomā, kuru ir iespējams realizēt ar VIIS palīdzību.5) Saskaņā ar Izglītības likuma 50.panta 1.punktā noteikto par pedagogu nedrīkst strādāt persona, kas sodīta par tīša noziedzīga nodarījuma izdarīšanu (neatkarīgi no sodāmības dzēšanas vai noņemšanas), izņemot, ja kompetenta institūcija Ministru kabineta noteiktā kārtībā ir izsniegusi atļauju šādai personai strādāt par pedagogu. Bērnu tiesību aizsardzības likuma 72.panta piektā daļa noteic, ka bērnu aprūpes, izglītības, veselības aprūpes un citās tādās iestādēs, kurās uzturas bērni, bērnu pasākumos un tādos pasākumos, kuros piedalās bērni, nedrīkst strādāt, veikt brīvprātīgo darbu, kā arī saskaņā ar noslēgto vienošanos sniegt pakalpojumus personas (izņemot personas, kuras sniedz vienreizējus vai īslaicīgus pakalpojumus, kā arī pakalpojumus, kas tiek sniegti, bērnam klāt neesot):1) kuras sodītas par noziedzīgiem nodarījumiem, kas saistīti ar vardarbību vai vardarbības piedraudējumu, — neatkarīgi no sodāmības dzēšanas vai noņemšanas;2) kuras sodītas par noziedzīgiem nodarījumiem pret tikumību un dzimumneaizskaramību — neatkarīgi no sodāmības dzēšanas vai noņemšanas;3) kurām tiesa ir piemērojusi Krimināllikumā noteiktos medicīniska rakstura piespiedu līdzekļus.Par personām, kuras sodītas pēc Latvijas Administratīvo pārkāpumu kodeksa 155.panta trešajā un ceturtajā daļā, 167.2, 172., 172.1, 172.2, 172.3, 172.4, 172.5 un 173.pantā minētajiem administratīvajiem pārkāpumiem vai par tīšu noziedzīgu nodarījumu, kas nav minēts Bērnu tiesību aizsardzības likuma 72.panta piektās daļas 1. un 2.punktā, iestādes vadītājam, darba devējam (par iestādes vadītāju) vai pasākuma organizatoram ir pienākums izvērtēt, vai persona neapdraud bērna drošību, veselību vai dzīvību.Ievērojot minēto, pārbaude Sodu reģistrā ir jāveic ne tikai par pedagogiem, bet arī par citiem izglītības iestādes darbiniekiem (t.sk. tehnisko personālu). Pamatojoties uz 2014.gada 8.septembrī noslēgto Izglītības un zinātnes ministrijas un Iekšlietu ministrijas Informācijas centra starpresoru vienošanos, VIIS ir ieviesta funkcionalitāte pedagogu sodāmības pārbaudei. Saņemot paziņojumu VIIS no Sodu reģistra, ka Sodu reģistrā ir ziņas par konkrēto personu, ir nepieciešams pieprasīt papildu informāciju.Pēc informācijas pieprasīšanas Sodu reģistrs veic atbilstības pārbaudi un ar oficiālu vēstuli nosūta izglītības iestādei precīzu informāciju par personas sodāmību. Tādejādi, lai nodrošinātu savlaicīgu, vienveidīgu un kvalitatīvu personu atbilstības pārbaudi normatīvajos aktos noteiktajiem ierobežojumiem, noteikumu projektā tiek precizēts to personu loks, par kuriem veicama pārbaude Sodu reģistrā, proti, izglītības iestādes tehniskais personāls, attiecīgi norādot VIIS šādu informāciju: vārds, uzvārds, personas kods, norāde, vai informācija par personu pieejama Sodu reģistrā, darba tiesisko attiecību nodibināšanas un izbeigšanas datums izglītības iestādē (noteikumi Nr.788 papildināti ar 9.1punktu). Noteikumu projekts paredz, ka minētā informācija būs jāsavada līdz 2016.gada 1.jūnijam.Vienlaikus tiek grozīts arī noteikumu Nr.788 21.1punkts, precizējot, ka sodāmības pārbaude VIIS tiks veikta par nodarbinātajām personām izglītības iestādē (izņemot augstākās izglītības iestādē un pieaugušo izglītības iestādē), kā arī privātprakses pedagogiem un bērnu uzraudzības pakalpojuma sniedzējiem.6) Ņemot vērā likumprojektā „Grozījumi Bērnu tiesību aizsardzības likumā” (Saeimas reģ. Nr.215/Lp12) noteikto daudzbērnu ģimenes definīciju, kā arī minētā likumprojekta sākotnējās ietekmes novērtējuma ziņojumā (anotācijā) norādīto par daudzbērnu ģimenes datu administrēšanu, ir precizējama kārtība, kādā ministrija sniegs Pilsonības un migrācijas lietu pārvaldes (turpmāk – PMLP) Iedzīvotāju reģistram ziņas par personām, kuras ir sasniegušas 18 gadu vecumu un turpina izglītības iegūšanu izglītības iestādē, bet ne ilgāk kā līdz dienai, kad personas sasniedz 24 gadu vecumu.Lai lemtu par iespējamiem grozījumiem attiecīgajos normatīvajos aktos, kas paredzēs minētās informācijas par konkrētajām personām nodošanu PMLP, ir organizējama kopīga tikšanās ar PMLP un ministrijas pārstāvjiem, t.sk. vienojoties par datu apmaiņas mehānisma izstrādi.Šādu datu iegūšana ir jāprecizē ar starpresoru vienošanos. Šobrīd VIIS ir ziņas par minētajām personām vidējās izglītības iestādēs. Ministrija ir noslēgusi līgumu par VIIS 3.kārtas izstrādi – Studējošo reģistra izveidošanu.  |
| 3. | Projekta izstrādē iesaistītās institūcijas | Izglītības un zinātnes ministrija, Izglītības kvalitātes valsts dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Valsts, pašvaldību un citu personu dibinātās izglītības iestādes (apmēram 3000) un institūcijas, kuru uzdevumos ietilpst pieaugušo izglītības programmas īstenošana: biedrības, nodibinājumi, amatu meistaru darbnīcas studijas, Nacionālo Bruņoto spēku vienības (apmēram 3000), bērnu uzraudzības pakalpojumu sniedzēji (apmēram 1400). Potenciālie izglītības iestāžu dibinātāji, no 2015.gada 1.septembra institūcijas, kas plāno īstenot pieaugušo izglītības programmu, kā arī bērnu uzraudzības pakalpojumu sniedzēji;2) par Akadēmiskā personāla reģistru – noteikumu projekts attiecas uz augstākās izglītības iestādēm un akadēmisko personālu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietekme uz sabiedrību, tautsaimniecības attīstību un administratīvo slogu ir saistāma ar Institūciju reģistra izveidi un uzturēšanu, kas paredz VIIS funkcionalitātes paplašināšanu.Noteikumu projekts ir izstrādāts, papildinot ar regulējumu par institūcijām un bērnu uzraudzības pakalpojuma sniedzējiem, ievērojot, ka Institūciju reģistrs un BUPS reģistrs ir VIIS sastāvdaļa.Attiecībā uz akreditācijas un licencēšanas datu ievadīšanu VIIS, kā arī Akadēmiskā personāla reģistru, informāciju ievada tā institūcija, kuras rīcībā ir šī informācija. |
| 3. | Administratīvo izmaksu monetārs novērtējums | Nav aprēķināms pēc Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība” 25.punktā noteiktās metodikas, jo informācijas ievades un atjaunošanas regularitāte un apjoms ir dažādi atkarībā no izmaiņām Institūciju reģistrā, augstskolu, koledžu un studiju virzienu akreditācijā un studiju programmu licencēšanā, kā arī atkarībā no izmaiņām akadēmiskā personāla sastāvā. |
| 4. | Cita informācija |  Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  |
| **Rādītāji** | **2015.gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***13 420*** | ***0*** | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 13 420 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***13 420*** | ***0*** | ***0*** | ***0*** | ***0*** |
| 2.1. valsts pamatbudžets | 13 420 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Funkcionalitātes izstrādei nepieciešamas 550 cilvēkstundas. Funkcionalitātes izstrādes aprēķins saskaņā ar VIIS uzturēšanas līgumā noteikto tarifu 24,4 EUR par vienu cilvēkstundu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts tiek īstenots Izglītības un zinātnes ministrijas valsts budžeta programmā 07.00.00 „Informācijas tehnoloģiju attīstība un uzturēšana izglītība, Microsoft līguma un projektu nodrošināšana” piešķirto līdzekļu ietvaros. |

|  |
| --- |
| **IV. Tiesību akta projekta ietekme uz****spēkā esošo tiesību normu sistēmu** |
| 1. | Nepieciešamie saistītie tiesību akta projekti | Noteikumu projekts šo jomu neskar. |
| 2. | Atbildīgā institūcija | Noteikumu projekts šo jomu neskar. |
| 3. | Cita informācija | Kvalitātes dienests ir izstrādājis likumprojektu „Grozījumi Izglītības likumā” (VSS-453), precizējot VIIS definīciju (Izglītības likuma 1.panta 26.1punkts), ievērojot, ka Institūciju reģistrs un BUPS reģistrs ir VIIS sastāvdaļa proti, „Valsts izglītības informācijas sistēma — valsts informācijas sistēma, kurā apkopota informācija par izglītības iestādēm, citām šā likuma 36.panta pirmajā daļā noteiktām institūcijām, bērnu uzraudzības pakalpojumu sniedzējiem, licencētām un akreditētām izglītības programmām, izglītojamiem, pedagogiem, augstskolu un koledžu akadēmisko personālu, izglītības dokumentiem un valsts statistiku”. 2015.gada 1.augustā stājās spēkā Ministru kabineta 2015.gada 14.jūlija noteikumi Nr.397 „Izglītības iestāžu un citu Izglītības likumā noteikto institūciju reģistrācijas kārtība”, kas nosaka institūciju reģistrācijas kārtību, vienlaikus paredzot, ka Institūciju reģistrs ir VIIS sastāvdaļa (no 2016.gada 1.janvāra). |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiks ievietota tīmekļa vietnēs [www.izm.gov.lv](http://www.izm.gov.lv) un [www.ikvd.gov.lv](http://www.ikvd.gov.lv). |
| 2. | Sabiedrības līdzdalība projekta izstrādē | Sabiedrības iesaiste tika nodrošināta Ministru kabineta noteikumu projekta „Izglītības iestāžu un citu Izglītības likumā noteikto institūciju reģistrācijas kārtība” (VSS-180) izstrādes ietvaros, tostarp informējot par kvalitātes dienesta jauno funkciju, kas paredz reģistrēt institūcijas no 2015.gada 1.septembra un to, ka Institūciju reģistrs no 2016.gada 1.janvāra būs VIIS sastāvdaļa. Minētais noteikumu projekts kvalitātes dienesta tīmekļa vietnē [www.ikvd.gov.lv](http://www.ikvd.gov.lv) tika publicēts 2014.gada 26.novembrī un 2015.gada 2.februārī. |
| 3. | Sabiedrības līdzdalības rezultāti | Noteikumu projekts ir izstrādāts, papildinot ar regulējumu par institūcijām un bērnu uzraudzības pakalpojuma sniedzējiem, ievērojot, ka Institūciju reģistrs un BUPS reģistrs ir VIIS sastāvdaļa un institūciju un bērnu uzraudzības pakalpojumu sniedzēju reģistrācijas kārtību nosaka speciālie normatīvie akti, t.sk. Ministru kabineta 2015.gada 14.jūlija noteikumi Nr.397 „Izglītības iestāžu un citu Izglītības likumā noteikto institūciju reģistrācijas kārtība”, kura izstrādes ietvaros ņemta vērā biedrības „Vecāki par izglītību” 2015.gada 15.janvārī saņemtā informācija un viedoklis, ka nav pieļaujams reģistrēt iestādes, kas no ēku ekspluatācijas viedokļa varētu nebūt bērnu veselībai un dzīvībai drošas. Par 2015.gada 12.martā ievietoto noteikumu projektu sabiedrības viedokļi nav saņemti. |
| 4.  | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības kvalitātes valsts dienests, Nodibinājums „Akadēmiskās informācijas centrs”, augstākās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Ar Ministru kabineta 2015.gada 14.jūlija noteikumiem Nr.397 „Izglītības iestāžu un citu Izglītības likumā noteikto institūciju reģistrācijas kārtība” kopsakarā ar Izglītības likuma 14.panta 8.punktā noteikto tiek paplašināts kvalitātes dienesta funkciju loks, kas ietver Institūciju reģistra izveidi un reģistrācijas lietu kārtošanu.Ievērojot to, ka no 2016.gada 1.janvāra Institūciju reģistrs ir VIIS sastāvdaļa, nepieciešamas papildu tehniskas izmaiņas VIIS.Noteikumu projekta izpilde notiks esošo resursu ietvaros, nepalielinot nodarbināto skaitu.Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas V sadaļa – noteikumu projekts šo jomu neskar.*

Izglītības un zinātnes ministre M.Seile

Vīza:

Valsts sekretāre L.Lejiņa

08.01.2016 15:32

2559

D.Laipniece

67047843; Diana.Laipniece@izm.gov.lv

I.J.Mihailovs

67507833; Janis.Mihailovs@ikvd.gov.lv

A.Lasmane

67367202; Agnese.Lasmane@ikvd.gov.lv